hotchpotch/miracl-hf-unified huggingface dataset:
Eduard van der Nüll
Eduard van der Nüll (9. tammikuuta 1812 Wien – 4. huhtikuuta 1868 Wien) oli itävaltalainen arkkitehti. Hän lukeutui niin kutsutun Ringstraße-ajan historismin arkkitehteihin.
Van der Nüll toimi vuodesta 1844 vuoteen 1865 ornamentiikan professorina Wienin kuvataideakatemiassa. Professorinuraansa ennen van der Nüll oli tehnyt opintomatkoja Länsi-Eurooppaan yhdessä ystävänsä August Sicard von Sicardsburgin kanssa. Sicardsburgin kanssa hän myös suunnitteli useita rakennuksia, joista tunnetuin on uusrenessanssinen Wienin valtionooppera 1860-luvulta.
Van der Nüll kuoli hirttäytymällä 4. huhtikuuta vuonna 1868.
Loggia
Loggia (ital.) eli pylväskäytävä tai pilarikäytävä on arkkitehtoninen elementti, joka on peräisin renessanssin aikaisesta Italian rakennustaiteesta. Se on vähintään yhdeltä sivultaan avoin rakennelma, jonka kattoa kannattelevat pylväät. Rakennuksen julkisivun puoleista, maantasolla tai joskus korkeammalla olevaa käytävää tai arkadia erottaa ulkotilasta pylväikkö, pilarit tai kaaristo. Loggia on joskus myös puutarhassa sijaitseva itsenäinen rakennus. Myös rakennuksen sisässä olevaa vähintään yhdeltä sivulta avointa pylväin erotettua katettua tilaa kutsutaan loggiaksi.
Loggia voi olla myös vaihtoehto portiikille. Tällaisena loggiaa kutsutaan yleensä upotetuksi portiikiksi tai ulkoilmalle avoimeksi huoneeksi, jossa on lävistetyt seinät. Joskus käytetään tuplaloggioita, jolloin toisessa kerroksessa on loggia maantasolla olevan päällä. Loggioille annettiin joskus lisämerkitystä rakentemalla niiden päälle päätykolmio.
Italialaisessa arkkitehtuurissa olivat 1600-luvulla suosiossa pienet loggiatyyliset kesärakennelmat. Ne rakennettiin asuinrakennusten katoille, joilla pystyi nauttimaan virkistävästä tuulesta ja näköaloista. Rooman taivaanrannassa tällaisia loggioita voi nähdä huomattavasti.
Münsterin hallintopiiri
Münsterin hallintopiiri () on yksi Saksan Nordrhein-Westfalenin osavaltion viidestä hallintopiiristä. Sen hallintokaupunki on Münster. Hallintopiirissä on arviolta 2 614 229 asukasta (vuonna 2015) ja sen pinta-ala on 6 917 neliökilometriä.
Hallintopiiri koostuu viidestä piirikunnasta () ja kolmesta piirittömästä kaupungista (). Piirikunnat on edelleen jaettu kuntiin. Piirittömiä kaupunkeja hallintopiirissä ovat Bottrop, Gelsenkirchen ja hallintokaupunki Münster.
Detmoldin hallintopiiri
Detmoldin hallintopiiri () on yksi Saksan Nordrhein-Westfalenin osavaltion viidestä hallintopiiristä. Sen hallintokaupunki on Detmold. Hallintopiirissä on arviolta 2 057 996 asukasta (vuonna 2015) ja sen pinta-ala on 6 525 neliökilometriä.
Hallintopiiri koostuu kuudesta piirikunnasta () ja yhdestä piirittömästä kaupungista (). Piirikunnat on edelleen jaettu kuntiin. Piiritön kaupunki hallintopiirissä on 325 000 asukkaan Bielefeld.
Chemnitzin hallintopiiri
Chemnitzin hallintopiiri () oli yksi saksalaisen Saksin osavaltion kolmesta hallintopiiristä. Se sijaitsi osavaltionsa länsiosassa. Hallintopiiri perustettiin 27. marraskuuta 1990 Saksin osavaltiohallituksessa tehdyn päätöksen nojalla 1. tammikuuta 1991. Hallintopiiri lakkautettiin vuonna 2012 paikallishallintouudistuksessa.
Chemnitzin hallintopiirin pääkaupunki oli Chemnitz. Hallintopiiri oli pinta-alaltaan 6 097,25 neliökilometrin suuruinen ja sen alueella asui noin 1,5 miljoonaa ihmistä. Väestötiheys hallintopiirissä oli 249 as./km².
Hallintopiiri koostui yhdeksästä piirikunnasta () ja kolmesta piirittömästä kaupungista (). Piirikunnat jaettiin edelleen kuntiin. Piirittömiä kaupunkeja hallintopiirissä olivat Chemnitz, Plauen ja Zwickau.
Leipzigin hallintopiiri
Leipzigin hallintopiiri () oli yksi saksalaisen Saksin osavaltion kolmesta hallintopiiristä. Se sijaitsi osavaltionsa luoteisessa osassa. Hallintopiiri perustettiin 27. marraskuuta 1990 Saksin osavaltiohallituksessa tehdyn päätöksen nojalla 1. tammikuuta 1991. Saksi luopui hallintopiireistään vuonna 2012.
Leipzigin hallintopiirin hallintokaupunki oli Leipzig. Hallintopiiri oli pinta-alaltaan 4 387,62 neliökilometrin suuruinen ja sen alueella asui noin 1,1 miljoonaa asukasta. Väestötiheys hallintopiirissä oli 244 as./km².
Hallintopiiri koostui viidestä piirikunnasta () ja yhdestä piirittömästä kaupungista (), hallintokaupunki Leipzigista. Piirikunnat jaettiin edelleen kuntiin.
Jonttu-Fantti ja hänen ystävänsä
Jonttu-Fantti ja hänen ystävänsä () on australialainen lastenohjelma.
Sarjassa joukko leluja asuu pienen Mikko-pojan huoneessa ja he ratkovat arki-elämän ongelmia. Sarjan alussa leluhahmoja on kolme, mutta sarjan edetessä leluja tulee toiset kolme lisää.
Sarja on ilmeisesti antanut vaikutteita Disney-elokuvaan Toy Story, sillä sarjassa lelut elävät ja käyttäytyvät ihmisten lailla. Sarjassa ei esiinny ihmisiä juuri lainkaan. Muutamia sarjassa esitettyjä aiheita käytetään elokuvassa.
Suomessa sarja esitettiin vuosina 1993-1995 Yle TV2:n "Pikku Kakkosen" yhteydessä.
Suomenkielisessä versiossa ensimmäisissä jaksoissa Matti Pellonpää ja Maria Salo esittivät hahmojen roolit. Pellonpään kuoltua, sarjan myöhemmissä jaksoissa hänen tilalleen tulivat Risto Aaltonen ja Matti Laitinen.
Gerhard Herzberg
Gerhard Herzberg PC, CC, FRSC, FRS, (25. joulukuuta 1904 Hampuri – 3. maaliskuuta 1999 Ottawa) oli saksalainen fyysikko ja fysikaalinen kemisti. Hän sai Nobelin kemianpalkinnon vuonna 1971 molekyylien rakenteiden spektroskooppisesta tutkimuksesta.
Herzberg joutui pakenemaan Saksasta Kanadaan vuonna 1935. Hänen päätyönsä koskivat atomien ja molekyylien spektroskopiaa. Hän on tunnettu tekniikoistaan selvittää kaksi- tai useampiosaisten molekyylien ja vapaiden radikaalien tutkimisesta. Herzberg toimi useissa yliopistoissa niin Kanadassa kuin Euroopassakin.
Herzberg sai töistään lukuisia kunnianosoituksia mm. vuonna 1968 hänelle myönnettiin huomattava kunniamerkki, Order of Canada -mitali.
Richard Dadd
Richard Dadd (1. elokuuta 1817 – 7. tammikuuta 1886) oli brittiläinen viktoriaanisen ajan taidemaalari. Hän syntyi Chathamissa Kentin kreivikunnassa ja pääsi 20-vuotiaana opiskelemaan Royal Academy of Artsiin.
Dadd oli The Clique -taiteilijaryhmän perustajajäsen. Hän tuli tunnetuksi fantasia-aiheisilla maalauksillaan, kuten "The Fairy Feller’s Master-Stroke" (1864).
Dadd suistui nuorella aikuisiällään psykoosiin ja surmasi vuonna 1843 harhaluulojen ajamana isänsä. Hänen mielisairautensa laatua ei tarkoin määritetty, mutta hän eli aikuisikänsä laitoshoidossa toipumatta täysin koskaan. Hän kuoli keuhkosairauteen 68-vuotiaana.
Orewayn rautatieasema
Orewayn rautatieasema on rautatieliikennepaikka Newfoundland ja Labradorin provinssissa Kanadassa. Se sijaitsee Quebec North Shore and Labrador Railwayn omistaman Sept-Îles’n ja Labrador Cityn välisellä rataosalla 300 kilometriä Sept-Îles’stä pohjoiseen.
Liikennepaikka avattiin liikenteelle 1952, kun rautatie Sept-Îles’stä Scheffervilleen valmistui. Tuolloin Oreway sijaitsi rautatien puolessa välissä, ja sinne rakennettiin suurikokoinen harkkotiilinen hotelli junamiehistöjen lepopaikaksi. Hotelli suljettiin myöhemmin ja korvattiin parakkityylisellä majoituksella.
Liikennepaikalla on yksi pitkä sivuraide junien kohtaamisia varten, ja sen lisäksi kaksi kuormausraidetta sekä kolmioraide. Liikennepaikalla oli myös pieni korjauspaja kiireellistä korjaamista vaativien rautatiekaluston vikoja varten.
Sept-Îles’n ja Scheffervillen välillä liikennöivä henkilöjuna "Tshiuetin" pysähtyy asemalla tarvittaessa.
Varkaantaipaleen kanava
Varkaantaipaleen kanava on avokanava, joka sijaitsee Etelä-Savossa Ristiinassa Yöveden ja Louhiveden välisellä väylällä. Pääosin kallioon louhittu 416 metriä pitkä kanava rakennettiin vuosina 1874-1877 Saimaan ja Mikkelin välisen väylän parannustöiden yhteydessä, ja se otettiin käyttöön syksyllä 1877. Kanavan leveys pohjasta on 8,9 metriä ja syvyys 1,9 metriä. Kanavan alikulkukorkeus on 8 metriä, joten sitä voivat käyttää vain moottoriveneet. Kanavan yli kulkee maantiesilta.
Väylä valmistui lopullisesti 1919, niin että laivaväylä Mikkelistä alkaen oli koko matkaltaan seitsemän jalan syvyinen.
Kirkkotaipaleen kanava
Kirkkotaipaleen kanava sijaitsee Etelä-Savossa Ristiinassa Yöveden ja Louhiveden välisellä väylällä. Kanava sijaitsee muutamia kilometrejä etelään Varkaantaipaleen kanavasta ja se rakennettiin vuosina 1875-1877 osana Saimaan ja Mikkelin välisen väylän parannustöitä. Kanavan pituus on 200 metriä, leveys 7,1 metriä ja syväys 1,7 metriä. Louhivedelle pääsevät vain mastonkorkeudeltaan enintään 8 metrin alukset Varkaantaipaleen kanavan maksimikorkeuden takia.
Eli Manning
Elisha Nelson (Eli) Manning (s. 3. tammikuuta 1981 New Orleans, Louisiana, Yhdysvallat) on amerikkalaisen jalkapallon pelinrakentaja. Hän edustaa tällä hetkellä NFL-liigan New York Giantsia.
Manningin veli, Peyton Manning oli myös pelinrakentaja, ja edusti Denver Broncosia. Veljesten isä, Archie Manning oli myös aikoinaan 70- ja 80-luvulla pelinrakentaja NFL-tasolla.
Kuten isoveljensä Peyton Manning vuotta aikaisemmin, Eli valittiin Super Bowlin arvokkaimmaksi pelaajaksi vuoden 2008 ottelun jälkeen, Giantsin yllätettyä aiemmin voittamattoman New England Patriotsin.. Sama ottelupari toistui Super Bowlissa neljän vuoden kuluttua, ja jälleen lievänä altavastaajana otteluun lähtenyt Giants vei voiton, Manningin tullessa valituksi ottelun arvokkaimmaksi pelaajaksi.
Hesperornithiformes
Hesperornithiformes on sukupuuttoon kuollut hyvin erikoistunut lintujen lahko liitukaudella. Hesperornithesit luultavimmin elivät vedessä pohjoisella pallonpuoliskolla, lahkoon kuuluu sukuja kuten "Hesperornis", "Parahesperornis", "Baptornis", "Enaliornis" ja luultavasti "Potamornis", kaikki nämä olivat saalistavia vesilintuja, ja olivat hyviä uimaan. Monet, ehkä jopa kaikki lajit olivat lentokyvyttömiä. Suurin tunnettu Hesperornithiformes-lahkon laji kuvailtiin vuonna 1999 ja nimettiin "Canadaga arcticaksi", se on saattanut saavuttaa aikuisena jopa 1,5 metrin pituuden.
Ne olivat luultavasti ainoita mesotsooisella maailmankaudella meressä eläviä dinosauruksia. (Meressä eläneet matelijat, kuten "Ichthyosaurus" ja "Plesiosaurus" eivät olleet dinosauruksia.) Kaikki Hesperornithiformes-lahkon jäsenet kuolivat sukupuuttoon liitukauden joukkosukupuutossa.
Suurin osa mitä tiedetään lahkosta, perustuu muutamista lajeista saatuihin analyyseihin. Useimmissa tapauksissa, mikä pitää paikkaansa yhden lajin kohdalla, pitää paikkaansa myös muiden lajien kohdalla, sillä lahkon lajit olivat melko samanlaisia.
Tosin jotkut pienemmistä lajeista saattoi pystyä lentämään, Hesperorniksella ja Baptorniksella oli ainoastaan surkastuneet siivet. Kuten elävät räpyläjalkaiset linnut, "Femur" ja "Metatarsus" olivat lyhyitä, kun taas "Tibia" oli pitkä. Jalat olivat myös asettuneet kauas vartalon takaosaan, kuten nykyään kuikilla, uikuilla tai pingviineillä.
Hesperornithiformes-lahkon lajien on täytynyt olla hyviä uimareita ja sukeltajia, mutta erittäin kömpelöitä maalla eivätkä näin ollen viettäneet maalla aikaa kuin pesimiseen.
Jotkut tutkijat ovat esittäneet, että maalla lintujen piti liukua mahallaan ja potkia jaloilla liikkuakseen. Nokka oli pitkä, ja luultavasti koukkumainen päästä. Linnuilla oli myös terävät hampaat, joilla lintu pystyi tarttumaan kiinni kaloihin.
Malmberg (suku)
Malmberg-nimisä sukuja on ollut Suomessa useita, joista on tutkittu kaksi, savolainen ja pohjalainen. Savolainen suku muodostuu Turusta Kuopioon muuttaneen kirvesmies ja mylläri Mats Malmbergin (1747–1798) jälkeläisistä. He ovat vaikuttaneet Kuopiossa. Katukuvassa suvusta muistuttaa Malmbergin talo Minna Canthin kadulla, Snellmanin kotimuseota vastapäätä.
G. W. Bailey
George William Bailey (s. 27. elokuuta 1944 Port Arthur, Texas) on yhdysvaltalainen näyttelijä, joka on esiintynyt niin televisiossa kuin elokuvissakin. Hänen tunnetuimmat roolinsa ovat kapteeni Thaddeus Harris "Poliisiopisto"-elokuvasarjan elokuvissa (1984–1994) ja kersantti Luther Rizzona televisiosarjassa "M*A*S*H" (1979–1983).
Baileyllä on hyvin tunnusomainen ulkonäkö ja hänen hiuksensa ovat harmaantuneet ennenaikaisesti, kun hän oli 30-vuotias. Tämän seurauksena hän näytteli itseään huomattavasti iäkkäämpiä henkilöitä suurimmassa osassa 1980-luvun rooleissaan.
Bailey opiskeli Thomas Jefferson High Schoolissa Port Arthurissa Janis Joplinin ja Jimmy Johnsonin kanssa. Korkeakoulun jälkeen hän ajautui Lamar Universityyn Texasin Beaumontiin ja sieltä hän siirtyi Texas Tech Universityyn Lubbockiin. Hän lähti yliopistosta ja vietti 1960-luvun puolivälin paikallisissa teatteriyhtiöissä ennen siirtymistään Kaliforniaan 1970-luvulla. Siellä hän esiintyi televisio-ohjelmissa kuten "Starsky ja Hutch" ja "Charlien enkelit".
Baileyn elokuvadebyytti oli vuonna 1979 "Yhden miehen armeijassa", joka oli yksi ensimmäisistä Chuck Norris -elokuvista. Sen jälkeen hän teki läpilyönnin Rizzon roolissa "M*A*S*H"-televisiosarjassa.
Vuonna 1993 Bailey palasi Southwest Texas State Universityyn San Marcosissa ja valmistui sieltä toukokuussa 1994.
Vuodesta 2001 lähtien Bailey on palvellut Sunshine Kids Foundationin toiminnallisena johtajana, mikä edellyttää matkoja ja tempauksia satojen nuorten syöpäpotilaiden vuoksi vuosittain. Hän on toiminut vapaaehtoisena työntekijänä yli viisitoista vuotta tutustuttuaan järjestöön kummityttönsä leukemian kautta.
Bailey näytteli vuosina 2005–2012 rikoskomisario Louie Provenzaa rikosdraamasarjassa "Ratkaisija". Hän näytteli Provenzaa myös "Ratkaisijan" spin-off-sarjassa "Rikoksista pahin".
Luettelo Remu Aaltosen kappaleista
Tämä on luettelo Remu Aaltosen omalla nimellään levyttämistä kappaleista aakkosjärjestyksessä.
Pat Summerall
George Allen ”Pat” Summerall (10. toukokuuta 1930– 16. huhtikuuta 2013, Dallas) oli yhdysvaltalainen urheiluselostaja, ja entinen amerikkalaisen jalkapallon pelaaja. Hän pelasi yliopistotasolla Arkansasissa, josta hän valmistui vuonna 1953.
Summerall aloitti NFL-uransa vuonna 1952. Hänen ammattilaisjoukkueinaan olivat Detroit Lions (1952), Chicago Cardinals (1953–1957) ja New York Giants (1958–1961). Hän tuli myös tunnetuksi pitkästä urastaan amerikkalaisen jalkapallon ja ajoittain muidenkin urheilulajien selostajana.
Summerall sai vuonna 2004 maksansiirron ja vuonna 2006 hänelle tehtiin kaihileikkaus.
Lance Kinsey
Lance Kinsey (s. 13. kesäkuuta 1959) on kanadalainen näyttelijä. Hän on parhaiten tunnettu roolistaan komisario Proctorina useissa Poliisiopisto-elokuvissa.
Elnur Hüseynov
Elnur Hüseynov (s. 7. maaliskuuta 1987 Ašgabat, Turkmenistanin SNT, Neuvostoliitto) on azerbaidžanilainen laulaja. Hän edusti Azerbaidžania Eurovision laulukilpailussa Belgradissa vuonna 2008.
Hüseynov aloitti musiikin harrastamisen jo viisivuotiaana, kun hän meni musiikkikouluun, jossa hän opetteli soittamaan pianoa. Vuonna 1999 perhe muutti Bakuun, Azerbaidžaniin, jossa Hüseynov opiskeli kampaajaksi.
Vuonna 2003 Hüseynov voitti ensimmäisen suuren laulupalkintonsa, kun hän voitti Sing your song -kilpailun. Vuonna 2008 hän voitti Azerbaidžanin Eurovision laulukilpailun karsinnan yhdessä Samir Cavadzadən kanssa ja heidät valittiin edustamaan maatansa kilpailuun. Elnur ja Samir pääsivät finaaliin ensimmäisestä semifinaalista ja varsinaisessa finaalissa he sijoittuivat kahdeksanneksi.
Vuonna 2015 Hüseynov voitti O Ses Türkiye -kykykilpailun. Samana vuonna hän edusti myös Azerbaidžania Eurovision laulukilpailussa Wienissä, kappaleella "Hour of the Wolf", jolla hän sijoittui kahdenneksitoista.
Bobby Shantz
Robert Clayton ”Bobby” Shantz (s. 26. syyskuuta 1925) on yhdysvaltalainen baseballsyöttäjä. Seitsemän joukkuetta, joissa hän pelasi Major League -uransa aikana vuosina 1949–1964, olivat:Shantz voitti kahdeksan Gold Glovea vuosina 1957–1964 ja oli All-Star-pelaajana vuosina 1951, 1952 sekä 1957. Hän oli lisäksi American Leaguen Most Valuable Player 1952.
Tommy Wirtanen
Tommy Wirtanen (s. 19. tammikuuta 1983 Maarianhamina) on suomalainen entinen jalkapalloilija, joka edusti Veikkausliigassa IFK Mariehamnia. Wirtanen pelasi sekä oikeassa laidassa että hyökkäyksen kärjessä, ja tarpeen vaatiessa jopa puolustajana.
19. joulukuuta 2008 Wirtasen siirto IFK Mariehamnista Ruotsin pääsarjassa pelaavaan Örebro SK:hon varmistui. Wirtasen sopimus on kaksivuotinen.
Crispin Glover
Crispin Hellion Glover (s. 20. huhtikuuta 1964 New York City) on yhdysvaltalainen näyttelijä, joka tunnetaan parhaiten "Paluu tulevaisuuteen" -elokuvan George McFlyn roolista ja "Creepy Thin Manin" roolista elokuvassa "Charlien enkelit". Glover esitti myös "Epic Moviessa" Willy Wonkaa, ja hän näytteli myös Tim Burtonin elokuvassa "Liisa Ihmemaassa" Staynen roolia.
Glover syntyi New Yorkissa mutta muutti 5-vuotiaana Los Angelesiin. Ensimmäisen elokuvaesiintymisensä Glover teki vuonna 1981 ja televisiossa 1982.
Whitey Lockman
Carroll Walter ”Whitey” Lockman (25. heinäkuuta 1926 – 17. maaliskuuta 2009) oli yhdysvaltalainen baseballpelaaja ja -valmentaja. Hän pelasi ensimmäisen MLB-ottelunsa 5. heinäkuuta 1945 ja viimeisensä 24. kesäkuuta 1960.
New York Giants kiinnitti Lockmanin jo vuonna 1943. Hän oli All-Star-pelaajana 1952 ja siirtyi valmennustöihin heti peliuransa päätyttyä.
Nina Dobrev
Nina Dobrev (oik. Nikolina Konstantinova Dobreva; , s. 9. tammikuuta 1989 Sofia, Bulgaria) on bulgarialais-kanadalainen näyttelijä. Hänet tunnetaan parhaiten rooleistaan televisiosarjoissa "" ja "Vampyyripäiväkirjat". Huhtikuussa 2015 Dobrev ilmoitti jättävänsä "Vampyyripäiväkirjat" kuudennen kauden jälkeen.
Elokuvia, joissa Dobrev on esiintynyt, ovat mm. "Elämäni seinäruusuna" (2012) ja "Valekytät" (2013).
Dobrev syntyi Sofiassa, Bulgariassa Mihaela ja Konstantin Dobreville. Perhe muutti sieltä Torontoon, Kanadaan hänen ollessaan kaksivuotias. Hän puhuu sujuvasti englantia, ranskaa ja bulgariaa. Hänen äitinsä on taiteilija ja isänsä tietokonealalla. Dobrev kävi koulua ensin Vradenburg Junior Public Schoolissa ja sitten J. B. Tyrrel Sr. Public Schoolissa. Hän harrasti nuorena balettia sekä jazztanssia ja oli kilpaileva rytminen voimistelija.
Dobrev opiskeli taideaineita Wexford Collegiate School for the Artsissa Scarborough’ssa. Lisäksi hän opiskeli näyttelemistä Armstrong Acting Studiosissa Torontossa.
Mallintöiden ansiosta Dobrev sai pieniä osia televisiomainoksista, ja pikkuhiljaa ne vaihtuivat elokuvien koe-esiintymisiksi. Pian Dobrev saikin useita elokuvarooleja, muun muassa elokuvista "Fugitive Pieces", "Away from Her" ja "Never Cry Werewolf". Hän sai lisää tunnettavuutta kanadalaisesta nuortensarjasta "". Dobrev näytteli myös MTV:n elokuvassa nimeltä "The American Mall", joka esitettiin CTV-kanavalla. Vuodesta 2009 alkaen Dobrev on näytellyt pääosaa Elena Gilbertinä (sekä tämän 1800-luvulla eläneenä kaksoisolentona Katherine Piercenä) The CW:n draamasarjassa "Vampyyripäiväkirjat". Hän on voittanut roolistaan useita Teen Choice -palkintoja.
Dobrev seurusteli "Vampyyripäiväkirjat" -vastanäyttelijänsä Ian Somerhalderin kanssa kolmen vuoden ajan. He erosivat vuonna 2013 pysyen ystävinä.
Kuvatessaan "Vampyyripäiväkirjoja" Dobrev asui Atlantassa, ja muutti Los Angelesiin lähdettyään sarjasta vuonna 2015.
Kalevan kisat 1930
Kalevan kisat järjestettiin vuonna 1930 Tampereella 16.–17. elokuuta. Kilpailupaikka oli Pyynikin kenttä. Matti Järvisen keihäänheiton voittotulos 71,70 on ainoa olympialajien maailmanennätys, joka on tehty Kalevan kisoissa. Kalevan maljan voitti Helsingin Kisa-Veikot.
Kalevan kisat 1931
Kalevan kisat järjestettiin vuonna 1931 Helsingissä 15.–16. elokuuta. Kilpailupaikka oli Eläintarhan kenttä. Kalevan maljan voitti Helsingin Kisa-Veikot.
Kalevan kisat 1932
Kalevan kisat järjestettiin vuonna 1932 Helsingissä 6.–7. elokuuta. Kilpailupaikka oli Eläintarhan kenttä. Kilpailut käytiin samaan aikaan Los Angelesin olympialaisten kanssa ja tämän vuoksi Suomen yleisurheilun parhaimmistoa oli poissa kisoista. Kalevan maljan voitti Helsingin Kisa-Veikot.
Kalevan kisat 1933
Kalevan kisat järjestettiin vuonna 1933 Turussa 5.–6. elokuuta. Kilpailupaikka oli Turun urheilupuisto. Kalevan maljan voitti Helsingfors IFK.
Kalevan kisat 1934
Kalevan kisat järjestettiin vuonna 1934 Tampereella 28.–29. heinäkuuta. Kalevan maljan voitti Helsingin Poliisi-Voimailijat.
Jackie Robinson
Jack Roosevelt ”Jackie” Robinson (31. tammikuuta 1919 – 24. lokakuuta 1972) oli yhdysvaltalainen baseballpelaaja. Hänestä tuli ensimmäinen modernin aikakauden afroamerikkalainen Major League -pelaaja vuonna 1947, jolloin hän aloitti uransa Brooklyn Dodgersissa (veljekset Moses Fleetwood Walker ja Wadley Walker pelasivat liigassa 1880-luvulla). Hän oli mukana voittamassa joukkueen ensimmäistä World Series -mestaruutta vuonna 1955, ja vaikutti samassa joukkueessa aina vetäytymiseensä vuonna 1956.
Toisena pesämiehenä maineeseen noussut Robinson oli kuusinkertainen All-Star-pelaaja. Hän oli myös National Leaguen "Rookie of the Year" (1947) ja "Most Valuable Player" (1949).
Robinson oli toisen maailmansodan veteraani. Hän esitti vuonna 1950 itseään elämäkertaelokuvassa "The Jackie Robinson Story". Hän voitti paikan Baseball Hall of Famessa, ja hän on saanut Kongressin kultamitalin ja Presidentin vapaudenmitalin.
Robinson kuoli diabeteksen ja sydänvaivojen seurauksena ollessaan vasta viidenkymmenenkolmen. MLB jäädytti hänen numeronsa (42) hänen debyyttinsä 50-vuotispäivänä 15. huhtikuuta 1997. Vuodesta 2004 alkaen MLB on juhlistanut päivämäärää 15. huhtikuuta nimeämällä sen "Jackie Robinson -päiväksi". Vuodesta 2007 alkaen kaikkien joukkueiden kaikki pelaajat käyttävät tuona päivänä numeroa 42, joka muina päivinä on jäädytetty koko liigassa.
Philip J. Fry
Phillip J. Fry, usein vain Fry, on kuvitteellinen hahmo "Futurama"-televisiosarjassa. Fryn ääninäyttelijä on Billy West.
"Futurama"-DVD:n mukaan Fry syntyi 9. elokuuta 1974.
Ensimmäisessä jaksossa ”Työtön avaruudessa” () Fry oli muutamat ensimmäiset sekunnit vuodessa 2000 ennen kuin joutui vahingossa vuoteen 2999. Tulevaisuudessa hän tapaa Leelan ja Benderin. He päättävät mennä Fryn sukulaisen Hubert J. Farnsworthin johtamaan Planet Expressiin töihin. Tästä sarja saa varsinaisesti alkunsa.
Jaksossa ”Roswell” () Fry ja Planet Expressin miehistö joutuvat aikaloukkuun aina Roswellin ufotapahtumiin asti. Siellä Fry yrittää suojella isoisäänsä Enusta, jotta tämä ei kuolisi ja Fry katoaisi sen seurauksena olemattomiin. Epähuomiossa hän kuitenkin aiheuttaa Enuksen kuoleman ydinräjähdyksessä viedessään tämän testialueelle, mutta Fry ei kuolekaan, sillä hän itse menee ja harrastaa seksiä oman isoäitinsä kanssa, tämän ollessa vielä nuori. Niinpä Fry teki itsestään oman isoisänsä.
Ken Caminiti
Kenneth Gene ”Ken” Caminiti (21. huhtikuuta 1963 – 10. lokakuuta 2004) oli yhdysvaltalainen baseballpelaaja. Hän oli Major League -tason kolmantena pesämiehenä vuosina 1987–2001, yksittäisistä joukkueista pisimpään Houston Astrosissa.
Caminiti pelasi San Diego Padresissa voittaessaan kolme Gold Glovea vuosina 1995–1997. Hän oli All-Star-pelaajana 1994 ja 1996–1997 sekä National Leaguen "Most Valuable Player" vuonna 1996.
Caminiti myönsi vuonna 2002 käyttäneensä ammattilaisuransa aikana anabolisia steroideja. Pitkäaikaiset alkoholi- ja huumausaineongelmat johtivat hänen ennenaikaiseen kuolemaansa 41-vuotiaana.
Donovan Scott
Donovan Scott (s. 29. syyskuuta 1946, Chico, Kalifornia) on yhdysvaltalainen näyttelijä, joka tunnetaan parhaiten kadetti Leslie Barbaran roolistaan 1984 ilmestyneessä "Poliisiopisto"-elokuvassa.
Karl Brandt
Karl Brandt (8. tammikuuta 1904 – 2. kesäkuuta 1948) oli Adolf Hitlerin henkilökohtainen lääkäri elokuusta 1944 ja yksi Aktion T4 -eutanasiaohjelman johtajista vuodesta 1939. Valtakunnan terveys- ja saniteettikomission kenraalimajurina hän osallistui rikolliseen ihmiskokeiden järjestämiseen yhdessä Werner Heyden ja muiden natsilääkärien kanssa. Toisen maailmansodan jälkeen hänet tuomittiin rikoksista ihmisyyttä vastaan ja teloitettiin hirttämällä.
Brandt syntyi Mülhausenissa Saksan Elsass-Lothringenissa (nykyisin Ranskan Mulhouse) 1904. Hänen isänsä oli poliisi. Hän valmistui lääketieteen tohtoriksi 1928. Hän liittyi Saksan kansallissosialistiseen työväenpuolueeseen tammikuussa 1932, hänestä tuli SA:n jäsen 1933, SS:n jäsen heinäkuussa 1934 ja hänet nimitettiin Untersturmführeriksi. 1933 natsijohto pyysi häntä tekemään psykologisen arvion Theodor Eickestä, jonka Brandt totesi tervejärkiseksi eikä epäillysti psykopaatiksi. Kesästä 1934 hän oli Hitlerin ”avustava lääkäri”. 1. syyskuuta 1939 Hitler nimitti hänet varajohtajaksi T4 -eutanasiaohjelmaan Philipp Bouhlerin kanssa. Hän yleni normaaliin tapaan SS:ssä; tammikuussa 1943 hän oli kenraalimajuri. 16. huhtikuuta 1945 sodan lähestyessä loppuaan Gestapo pidätti hänet, sillä hän oli siirtänyt perheensä pois Berliinistä, jotta he voisivat antautua yhdysvaltalaisille. Berliiniläinen oikeus tuomitsi hänet kuolemaan, mutta Karl Dönitz vapautti hänet 2. toukokuuta. Hän jäi brittien pidättämäksi 23. toukokuuta 1945.
Brandt joutui oikeuteen 22 muun natsitohtorin kanssa Nürnbergin oikeudenkäynnissä. Oikeudenkäynti, viralliselta nimeltään "Yhdysvallat vs. Karl Brandt et al.", tunnetaan yleisemmin lääkärioikeudenkäyntinä. Se alkoi 9. joulukuuta 1946. Brandtia syytettiin erikoisesti vastuulliseksi osallistumisestaan vankien jäädytyskokeisiin, malaria- ja kaasukokeisiin ja moniin muihin. Häntä syytettiin myös Aktion T4 -eutanasiaohjelmaan ja SS:n kuulumisesta. Brandt tuomittiin kuolemaan ja hänet hirtettiin Landsbergin vankilassa kesäkuussa 1948.
Ellen Sandweiss
Ellen Sandweiss (oik. Ellen Hodges, s. 30. joulukuuta 1958 Detroit, Michigan, Yhdysvallat) on yhdysvaltalainen näyttelijätär, joka on esiintynyt eri sarjoissa ja elokuvissa vuodesta 1978 lähtien. Hän näytteli Cheryliä vuoden 1981 "Evil Dead" -elokuvassa.
AT-AP
AT-AP (All Terrain Attack Pod eli jokamaaston hyökkäyskulkuneuvo.) on fiktiivinen Vanhan tasavallan käyttämä taistelukone George Lucasin luomassa Star Wars -universumissa. sen vaihtoehtoisia nimiä ovat kävelijä ja talsija. AT-AP -taistelukoneita nähdään elokuvassa .
AT-AP:n valmistajana oli Kuatin konetelakat, ja koneen hinnaksi mainitaan 150 000 krediittiä. Sen aseistus koostui yhdestä raskaasta projektiili-laukaisimesta, yhdestä raskaasta ionikanuunasta sekä yhdestä laserkanuunasta. Laitteella ei ollut suojakenttää. Miehistöön kuului yksi pilotti sekä kaksi tykkimiestä. AT-AP:en korkeus oli 11 metriä ja huippunopeus 60 km/h.
Hans Biebow
Hans Biebow (1902 – 24. elokuuta 1947) oli Łódźin gheton saksalaishallinnon johtaja Puolassa. Ennen kuin hänestä tuli geton valvoja, hän työskenteli kahvin maahantuojana Bremenissä.
Hänen hallintonsa aikana 164 000 juutalaista Puolan toiseksi suurimmasta kaupungista suljettiin pienelle alueelle kaupunkiin. Kommunikaatio gheton asukkaiden ja ulkopuolisen maailman kanssa oli katkaistu, ruokavarat vähissä ja tämä merkitsi, että monet gheton asukkaista nääntyivät hitaasti hengiltä. Olemassaolonsa aikana gheton väkimäärä paisui 204 000:een, kun lisää juutalaisia Keski-Euroopasta lähetettiin sinne. Gheton hallinto oli olemassa huhtikuusta 1940 kesään 1944, mutta kuljetukset ghetosta kuolemanleireille alkoivat loppuvuodesta 1941.
Biebow ulotti valtansa juutalaishallintoon, jota johti Chaim Rumkowski. Rumkowski uskoi, että juutalaiset voisivat selvitä, mikäli tuottaisivat halpoja ja tarpeellisia tarvikkeita natseille. Biebow hyötyi suunnattomasti juutalaisten myymistä tavaroista ja heiltä takavarikoidusta omaisuudesta. Väitetään myös, että hän toimitti vähemmän ruokaa ghettoon kuin hänelle oli maksettu, ja että hän laittoi erotuksen omaan taskuunsa.
Gheton tehtaat toimittivat tarvikkeita, kuten saappaita Saksan armeijalle, ja olivat voittoa tuottavia juutalaisten ansioista, koska heille maksettiin ainoastaan leivällä, sopalla ja muilla elintarvikkeilla. Natsien arvellaan hyötyneen tehtaista jopa 14 000 000 dollaria ja tehtaat pysyivätkin käynnissä melko pitkään. Gheton yli 200 000 asukkaasta selvisi lopulta hengissä noin 10 000.
Biebow kannatti juutalaisten käyttämistä halpana työvoimana tappamisen sijaan, mutta hän oli valmis omaksumaan tuhoamispolitiikan. Eloonjääneet kertoivat hänen rohkaisseen gheton viimeisiä juutalaisia kesällä 1944 nousemaan Auschwitzin juniin puheella, joka alkoi "Minun juutalaiseni...” ja lupasi heille työtä lännessä.
Sodan jälkeen Biebow tuomittiin kuolemaan Puolassa Łódź-oikeudenkäynnissä ja teloitettiin 24. huhtikuuta 1947.
Clare &amp; the Reasons
Clare & the Reasons on yhdysvaltalainen folktyylinen popyhtye. Seitsenhenkisen yhtyeen tunnusomaisia piirteitä ovat laulaja Clare Muldaur Manchonin pehmeä sopraanolauluääni, sekä akustisten soittimien, kuten viulun, huuliharpun ja kontrabasson käyttö. Muldaur Manchon sanoittaa kaikki yhtyeen kappaleet, kun taas hänen aviomiehensä Olivier Manchon toimii sovittajana.
Clare & the Reasonsilta on ilmestynyt yksi albumi, "The Movie", syyskuussa 2007. Levyllä esiintyy vakiokokoonpanon lisäksi muun muassa Sufjan Stevens, Van Dyke Parks, ja Gregoire Maret. Albumin tunnetuin kappale Pluto kertoo kyseisen taivaankappaleen määritelmän muuttamisesta planeetasta kääpiöplaneetaksi, mikä toimii Muldaur Manchonin mukaan vertauskuvana täydelliselle hylkäämiselle.
Yhtyeeltä ilmestyi uusi albumi, "Arrow", Euroopassa 20. lokakuuta 2009.
Heading Northe
Heading Northe on Stormwarriorin kolmas studioalbumi. Albumi on basisti Yens Leonhardtin ensimmäinen albumi Stormwarriorissa.
Selene (sarjakuvahahmo)
Selene on Marvel-universumin avaruusolento.
Selene tuli maahan valloittaakseen sen; hänen yrityksensä kilpistyivät Kostajien ja Ryhmä-X:n ansiosta. Luonteeltaan hän on peripaha ja itsekäs.
Sittemmin hän liittyi Helvetintulen Klubiin ja valtavien voimiensa ansiosta hänet nimitettiin johtokuusikkoon koodinimellä Musta Kuningatar.
Elisabeth Becker
Elisabeth Becker (20. heinäkuuta 1923 – 4. heinäkuuta 1946) oli saksalainen keskitysleirivartija ja SS-nainen.
Becker oli syntynyt Neuteichissa (Nowy Staw) Puolassa saksalaisperheeseen. Vuonna 1936 hän liittyi kansallissosialistiseen BDM- (Saksan tyttöliitto) -järjestöön. Vuonna 1938 hän ryhtyi keittäjäksi Danzigissa. Vuonna 1939 saksalaiset saapuivat vapaakaupunkiin. Becker meni vuonna 1940 töihin Dokendorf-nimiseen yritykseen Neuteichiin, missä oli töissä vuoteen 1941, kunnes ryhtyi maatalousalan apulaiseksi Danzigissa seuraavana vuonna.
Becker saapui Stutthofiin 5. syyskuuta 1944 aloittaakseen koulutuksensa naisvartijaksi ("Aufseherin"}. Hän työskenteli myöhemmin Stutthofin naistenleiri SK-III:ssa. Siellä hän itse valitsi naisia ja lapsia kaasukammioihin lähetettäviksi. Becker pakeni leiristä 15. tammikuuta 1945 ja meni kotiinsa Neuteichiin. 13. huhtikuuta Puolan poliisi pidätti hänet ja hänet vangittiin odottamaan oikeudenkäyntiä. Stutthof-oikeudenkäynti, jossa vastaajina oli viisi entistä SS-naista ja useita kapoja, alkoi Danzigissa 31. toukokuuta 1946. Becker tuomittiin kuolemaan.
Becker lähetti useita kirjeitä Puolan presidentille Bolesław Bierutille ja anoi armoa väittäen etteivät hänen tekonsa olleet yhtä vakavia kuin Gerda Steinhoffin tai Jenny-Wanda Barkmannin. Armoa ei annettu, ja hänet hirtettiin julkisesti 4. heinäkuuta 1946 Biskupia Gorkan kukkulalla yhdessä eräiden muiden SS:n henkilökuntaan kuuluvien ja kapojen kanssa.
Helvetintulen Klubi (Marvel)
Helvetintulen Klubi on Marvel-universumissa toimiva newyorkilainen hienostoklubi.
Klubi perustettiin alun perin tarjoamaan rikkaille henkilöille hienotunteisia palveluja piilossa julkisuudelta.
Sittemmin siitä tuli ns. taustavoima monenkin suuren liikeyrityksen ja yhteisön taustalla; jäsenehdokkaina tai vieraina on ollut mm. yksi presidenttiehdokas.
Klubia johtaa kuuden Kardinaalin ryhmä: koodinimet on otettu shakkipelistä ja ne ovat Musta Kuningas, Musta Kuningatar, Musta Lähetti, Valkoinen Kuningas, Valkoinen Kuningatar ja Valkoinen Lähetti.
Viimeksi Musta Kuningas oli Sebastian Shaw, Musta Kuningatar Selene ja Musta Lähetti Harry Leland. Valkoisen Kuninkaan paikka on auki (sitä tarjottiin Magnetolle) ja Valkoinen Kuningatar oli viimeksi telepaatti Emma Frost; Valkoisen Lähetin tehtäviä hoiteli kyborgi Donald Pierce, jolla oli yliluonnollisen voimakkaat bioniset raajat.
Kardinaalien joukossa on ja on ollut useitakin superrikollisia.
Klubin suhde Ryhmä-X:ään on lievästi sanoen moni-ilmeinen; vihollisuus on vaihtunut vähin erin vastahakoiseen yhteispeliin, koska molemmat tahot ovat todenneet että se on mutanttien yhteinen etu.
Ewa Paradies
Ewa Paradies (17. joulukuuta 1920 – 4. heinäkuuta 1946) oli saksalainen keskitysleirivartija ja SS-nainen.
Hän syntyi Lauenburgissa Pommerissa (nyk. Puolan Lebork) osoitteessa Neuendorferstrasse 100. Hän oli protestanttikristitty ja naimaton. Vuonna 1935 hän jätti koulun kesken ja työskenteli useissa paikoissa Wuppertalissa, Erfurtissa ja Lauenburgissa.
Elokuussa 1944 hän meni Stutthofin SK-III keskitysleirille kouluttautuakseen Aufseheriniksi. Hän päätti pian koulutuksensa ja hänestä tuli vartija. Lokakuussa 1944 hänet siirrettiin Bromberg-Ostin alaleirille ja tammikuussa 1945 takaisin Stutthofin pääleiriin. Huhtikuussa 1945 hän oli mukana eräässä viimeisistä naisvankien kuljetuksista Lauenburgin alaleiriin ja pakeni.
Toukokuussa 1945 puolalaiset upseerit löysivät hänet Lauenburgista. Stutthof-oikeudenkäynnissä useat todistajat kertoivat Paradiesin harjoittamasta vankien pahoinpitelystä. Yksi kertoi oikeudessa: "Hän pakotti ryhmän naisvankeja keskellä talvea riisuutumaan. Sitten hän heitti jäävettä heidän päälleen. Jos he liikkuivat hän [Paradies] hakkasi heidät." Paradies todettiin syylliseksi murhaan ja tuomittiin kuolemaan. Hänet hirtettiin Biskupia Gorkan kukkulalla lähellä Gdańskia.
Life (Dopen albumi)
Life on alternative metal -yhtye Dopen toinen studioalbumi. Se julkaistiin 6. marraskuuta 2001 levymerkillä Epic Records.
Kaikki kappaleet kirjoittanut Edsel Dope, ellei toisin mainittu.
Huom. Joissakin Lifen versioissa "You're Full of Shit" on kappaleena 14.
Ripsieläimet
Ripsieläimet ("Ciliophora" tai "Ciliata") ovat pieniä yksisoluisia eliöitä. Niiden nimitys johtuu niiden solujen pinnalla olevista ripsien kaltaisista pienistä karvoista, joiden avulla eliö liikkuu. Ripsieläimet kuuluvat "Chromalveolata"-kunnan "Alveolata"-pääjaksoon, jossa niiden lähimmät sukulaiset ovat panssarilevät ja itiöeläimet. Tohvelieläimet ovat tunnetuimpia ripsieläimiä.
Ripsieläimiä elää runsaasti vedessä ja myös kosteassa maassa. Ne fagosytoivat ravinnokseen pieniä eliöitä, kuten bakteereja ja yksisoluisia leviä. Monilla ripsieläimillä on ravinnon hankkimista varten kehittynyt erityinen solusuu ja siihen liittyvä solunielu, jonne eliön ripsien aiheuttama virtaus kuljettaa ravintopartikkeleita. Solunielun perällä ravintohiukkaset ympäröityvät kalvolla ja kulkeutuvat solun sisään niin sanotuiksi ravintovakuoleiksi. Solussa lysosomit hajottavat ravintovakuoleissa olevat hiukkaset. Sulamattomat ravintohiukkaset kuljetetaan ulos solusta eksosytoosilla.
Ripsieläimillä on poikkeuksellinen tumarakenne: niillä on kaksi tumaa. Pienempi tuma on diploidinen ja säätelee solun lisääntymistä. Suurempi on puolestaan polyploidinen ja säätelee solun elintoimintoja.
Ripsieläimet lisääntyvät sekä suvuttomasti jakautumalla että myös suvullisesti. Suvullisessa lisääntymisessä kaksi soluyksilöä sulautuvat yhteen, jonka jälkeen ne taas jakautuvat kahdeksi tytärsoluksi.
Webmin
Webmin on selaimella toimiva Perl-pohjainen hallintatyökalu unix-pohjaisten järjestelmien palvelintoiminnan hallintaan.
Webmin toimii palvelmina oletuksena TCP-portissa 10000.
Group Therapy
Group Therapy on Dopen järjestyksessään kolmas studioalbumi. Se julkaistiin vuonna 2003 levymerkillä Recon Records.
Kaikki kappaleet on kirjoittanut Edsel Dope, ellei toisin mainita.
"Today Is The Day" -kappaletta käytettiin World Wrestling Entertainmentin tapahtumassa musiikkina vuonna 2003.
American Apathy
American Apathy on alternative metal -yhtye Dopen neljäs studioalbumi. Se julkaistiin 26. heinäkuuta 2005 levymerkillä Artemis Records.
Ollie Matson
Oliver Adrian "Ollie" Matson (1. toukokuuta 1930 Trinity, Texas – 19. helmikuuta 2011 Los Angeles, Kalifornia) oli yhdysvaltalainen amerikkalaisen jalkapallon keskushyökkääjä ja yleisurheilija. Hän syntyi Trinityssa, Texasissa, valmistui San Franciscon George Washington High Schoolista 1948 ja pelasi National Football Leaguessa vuosina 1952–1966.
Matson siirtyi City College of San Franciscosta University of San Franciscoon. Hän oli uransa huippuaikoina 1950-luvulla useina vuosina Pro Bowl -pelaajana ja ylsi vuonna 1956 peräti Pro Bowlin "Most Valuable Playeriksi". Uran jo päätyttyä hänet kelpuutettiin sekä Pro Football Hall of Fameen (1972) että College Football Hall of Fameen (1976).
Matson voitti vuonna 1952 Helsingin olympialaisissa 4 × 400 metrin viestijuoksun hopeaa ja 400 metrin juoksun pronssia ajalla 46,8.
Haeju
Haeju (, hanja 海州市) on Pohjois-Korean Etelä-Hwanghaen maakunnan pääkaupunki. Vuoden 2008 väestönlaskennan mukaan siellä on 273 300 asukasta.
Haeju sijaitsee vuorten ja meren välissä ja sen edustalla on Kyongginlahti. Lahdella kaupungin edustalla on useita saaria. Kaupungin rakennettu alue sijaitsee 899:n metrin korkeuteen merenpinnasta kohoavaa Suyangvuorta vastapäätä. Vuorta ympäröivä alue on julistettu luonnonsuojelualueeksi ja vuori tunnetaan vesiputouksistaan. Kaupungin alueesta 90 % sijaitsee alle 200:n metrin korkeudella merenpinnasta. Ryongdangin niemimaa leviää kaupunkia edustan lahdelle. Kaupungin läpi virtaa Kwangsǒkjoki. Tammikuun keskilämpötila on -3,4 °C ja elokuun 24,5 °C. Keskimääräinen vuosittainen sadanta on 1 080,8 mm. Navakka tuuli on tyypillinen kaupungin ilmastolle.
Pohjois- ja Etelä-Korea ovat kiistellet Haejun edustan merialueesta ja sen saarien omistuksesta. Kiistat alueesta ovat olleet monien Koreoiden välisten yhteenottojen taustalla.
Haeju on ollut pitkään tärkeä liikenteen väylä Pjongjangin, Gaeseongin ja Soulin välillä. Kaupungin alueella onkin useita historiallisia kohteita Goryeo- ja Joseon-dynastioiden valtakausilta. Haejun kaupunginmuuri rakennettiin alunperin vuonna 1291 ja se jälleenrakennettiin vuonna 1747. Joseon-dynastian valtakauden loppupuolella Haeju oli Soulin, Pjongjangin, Gaeseongin ja Jeonjun ohella yksi Korean viidestä suuresta kaupungista. Sittemmin kaupungin kasvua hidasti rautatien rakentaminen Soulin ja Sinuijun välille vuonna 1906. Siihen asti Haeju oli ollut tärkeä Kiinaan suuntautuvan kaupan keskus. Japanin miehitettyä Korean myös Haeju yhdistettiin rautatieverkkoon. Japanilaiset laajensivat myös kaupungin satamaa, jonka kautta Korean luonnonvaroja kuljetettiin Japanin pääsaarille. Haejusta tehtiin hallinnollisesti kaupunki vuonna 1938 ja vuonna 1945 sinne siirrettiin raskasta ja kevyttä teollisuutta. Vuonna 1976 tehtiin suunnitelma kaupungin kehittämisestä lomakohteeksi. Kaupungista oli tarkoitus tehdä myös kansainvälinen satama ja sen maataloutta ja teollisuutta pyrittiin laajentamaan.
Haejun tärkeimpiin teollisuuden aloihin kuuluvat maatalouskoneteollisuus, sementtiteollisuus ja lasiteollisuus. Kaupunki on myös tärkeä kalasatama, minkä lisäksi kaupungin alueella toimii useita kalankasvattamoja. Kaupunki sijaitsee kaukana Pohjois-Korean energiavoimaloista ja sähköpula onkin alituinen ongelma.
2000-luvulla Haejuun suunniteltiin erikoistalousaluetta hieman Gaeseongin kaupungin tapaan. Kaupungin kehittämisestä sovittiinkin Etelä-Korean Roh Moo-hyunin ja Pohjois-Korean Kim Jong-ilin välillä vuonna 2007, mutta Pohjois-Korea luopui lopulta hankkeesta, sillä kaupunkia pidettiin lopulta strategisesti liian tärkeänä. Kaupungissa on Pohjois-Korean laivaston tukikohta.
Haejuun päästetään turisteja ja yksi sen pääasiallisista nähtävyyksistä on 1500-luvulta peräisin oleva Puyongin paviljonki. Paviljonki jälleenrakennettiin vuonna 2003 sen tuhouduttua Korean sodassa. Kaupungissa sijaitsee myös vuonna 937 rakennettu Kwangjon temppeli.
Don Doll
Donald LeRoy Doll (29. elokuuta 1926 – 22. syyskuuta 2010) oli yhdysvaltalainen amerikkalaisen jalkapallon pelaaja. Hän syntyi Los Angelesissa, Kaliforniassa, ja pelasi yliopistotasolla Etelä-Kaliforniassa.
Doll oli pelipaikaltaan takapuolustaja. Hän aloitti NFL-uransa vuonna 1949. Hänen ammattilaisjoukkueinaan olivat Detroit Lions, Washington Redskins ja St. Louis Rams.
Doll oli Pro Bowl -pelaajana perättäisinä vuosina 1950–1953 ("Most Valuable Player" 1953). Hän toimi peliuransa jälkeen valmennustöissä.
Carla Rindell
Carla Rindell on suomalainen äänialan ammattilainen. Hän on tehnyt äänikirjoja, toiminut ääninäyttelijänä ja ohjannut äänidialogeja. Hänet tunnetaan myös Helsingin metron kuulutusten tekijänä.
Ylioppilaskirjoitusten jälkeen Rindell työskenteli yli kymmenen vuotta mainosalalla, minkä jälkeen hän aloitti 30-vuotiaana fonetiikan ja puheviestinnän opinnot Helsingin yliopistossa.
Vuodesta 1997 Rindell on lukenut äänikirjoiksi kaunokirjallisuutta ja satukirjoja. Helsingin metron kuulutusten lisäksi hänen ääntään voi kuulla useissa mainoksissa ja piirroselokuvissa (esimerkiksi "Peter Pan" ja "Artturi Joulu – joulupukin poika"). Hän on myös ohjannut ja tehnyt jälkiäänityksiä.
Rindell on myös ääninäyttelijänä Muumilaakson tarinoita -animaatiosarjan uudemmassa MTV:n dubbauksessa. Rindell on sarjassa kertojana sekä muun muassa Vilijonkan, Mymmelin, ja Noidan äänirooleissa.
Last Call with Carson Daly
Last Call with Carson Daly on yhdysvaltalainen myöhäisillan keskusteluohjelma, jota esitetään NBC–televisiokanavalla. Ohjelmaa juontaa entinen Music Televisionin VJ Carson Daly. Ohjelma sisältää komiikkaa, haastatteluja sekä musiikki- tai stand up-esityksiä. Last Callia esitetään Yhdysvalloissa Late Night with Jimmy Fallonin jälkeen. Ohjelmaa ei esitetä Suomessa.
Last Call nauhoitetaan Los Angelesissa ja se on puolen tunnin mittainen. Ohjelman bändiä johtaa Joe Firstman.
Last Callin ensiesitys oli tammikuussa 2002, ohjelmaa esitettiin alun perin maanantaista torstaihin "Late Friday" -ohjelman lopettamiseen asti kesällä 2002.
Last Call nauhoitettiin alun perin GE Buildingin 8H -studiossa New Yorkissa, jossa sijaitsi myös Saturday Night Liven kotistudio. Vuonna 2005 Last Callia alettiin nauhoittaa Los Angelesissa.
Darjeeling (tee)
Darjeeling on intialaista teetä, jota tuotetaan Himalajan rinteillä. Nimensä se on saanut Darjeelingin kaupungista. Darjeeling lukeutuu maailman parhaisiin teelaatuihin.
Ensimmäiset teetarhat perustettiin 1860-luvulla. Teepensaat on jalostettu sekä "Camellia sinensis var. assamica" että "Camellia sinensis var. sinensis" -muunnoksista. Darjeeling-teestä saadaan vuodessa useita satoja:
Darjeelingin kovan kysynnän vuoksi myös monsuunikauden tee kerätään, ja se myydään pussiteenä.
Darjeelingia kutsutaan joskus ”teen samppanjaksi”: se on erittäin runsasaromista ja vivahteikasta sekä väriltään vaaleahkoa teetä. Vaikka Darjeeling luokitellaan mustaksi teeksi, se ei ole aivan sataprosenttisesti hapetettua vaan muistuttaa joiltain ominaisuuksiltaan oolongia.
Nepalin ja Sikkimin teet muistuttavat Darjeelingia. Intialaiset teetalot ovatkin ostaneet runsaasti edullisempaa mutta laadultaan hyvää nepalilaista teetä, sekoittaneet sitä tunnetumman Darjeelingin kanssa ja markkinoineet tuotoksiaan Darjeelingina. Joinain vuosina Darjeelingia oli markkinoilla huomattavasti koko alueen tuotantoa enemmän, eli osa teestä oli alkuperänsä osalta väärennettyä.
Titania (sarjakuvahahmo)
Titania on Marvel-universumin superroisto.
Hän oli alun perin denveriläinen katutyttö Christine McPharran, joka kaapattiin kaupunginosan mukana Salattuihin sotiin.
Tohtori Doom haki hänet ja Marsha Rosenberg -nimisen tytön laboratorioonsa ja antoi molemmille yliluonnolliset voimat; Marshasta tuli Volcana ja Christine sai yliluonnolliset voimat ja kestävyyden. Hän otti nimekseen Titania.
Menestys oli kohtalainen; mm. Hulktar hävisi Titanialle naisten tappelussa, mutta sen sijaan Hämähäkkimies pystyi pitämään Titaniaa pilkkanaan: yksikään tämän isku ei osunut, koska avarassa tilassa Hämähäkkimies oli liian liukas hänen tavoitettavakseen.
Lisäksi Hämähäkkimiehen taistelutapoihin kuuluva tauoton pilkkaryöppy turhautti Titanian lopullisesti ja hän kadotti tappelun punaisen langan: Hämähäkkimiehen lähes yhtä voimakkaat iskut ja nokkelat kamppaukset saivat lopulta suuriluuloisen tappelijattaren maahan.
Titania ihastui Imijään ja he palasivat yhdessä Maahan Salattujen sotien lopussa.
Titanian pakkomielle nujertaa Hulktar oli kuitenkin niin pahaa luokkaa, että hänen ja Imijän suhde katkesi.
Titania (täsmennyssivu)
Titania voi tarkoittaa seuraavia:
Sylvain Chavanel
Sylvain Chavanel (s. 30. kesäkuuta 1979 Châtellerault) on ranskalainen maantiepyöräilijä, joka kilpaili ammattilaisena vuosina 2000−2018.
Chavanel aloitti ammattilaisuransa Bonjour-tallissa vuonna 2000 ja jatkoi samassa organisaatiossa, joka sittemmin tunnettiin nimellä Brioches la Boulangere, yhteensä viiden vuoden ajan. Vuosina 2005–2008 hän edusti Cofidis-joukkuetta, 2009–2011 Quick Step -tallia, 2012–2013 Omega Pharma-Quick Stepiä ja 2014–2015 IAM Cyclingia. Kaudella 2016 hän palasi ensimmäiseen ammattilaistalliinsa, nyt nimeltään Direct Énergie, jossa ajoi uransa kolme viimeistä vuotta.
Chavanel voitti Dunkerquen neljän päivän ajon vuosina 2002 ja 2004 sekä Belgian ympäriajon 2004. Ranskan ympäriajossa 2008 hän voitti Montluçoniin päättyneen 19. etapin kukistettuaan loppukirissä irtiottokumppaninsa Jérémy Royn. Vuoden 2010 Ranskan ympäriajossa hän voitti Spahan päättyneen toisen etapin lähes neljän minuutin erolla pääjoukkoon. Samalla hän sai haltuunsa kokonaiskilpailun johtajan Maillot jaune -paidan. Hän menetti johtajan paidan seuraavana päivänä, mutta sai sen uudelleen voitettuaan Station des Rousses'een päättyneen, vuoristossa ajetun seitsemännen etapin. Flanderin ympäriajossa 2011 hän sijoittui toiseksi hävittyään loppukirissä Nick Nuyensille. Chavanel kuului joukkuekilpailun maailmanmestaruuden voittaneeseen Omega Pharma-Quick Stepin joukkueeseen MM-kilpailuissa 2012 ja 2013. Hän voitti UCI World Tour -sarjaan kuuluneen GP Ouest-France -kilpailun 2014. Hän voitti Ranskan-mestaruuden maantieajossa 2011 sekä aika-ajossa 2005, 2006, 2008, 2012, 2013 ja 2014.
Chavanel voitti Saint-Quentin-en-Yvelinesin ratapyöräilyn EM-kilpailuissa 2016 kultaa joukkuetakaa-ajossa.
Sylvain Chavanelin nuorempi veli Sébastien Chavanel on myös ammattipyöräilijä.
HC Keski-Uusimaa
HC Keski-Uusimaa eli HCK on keravalainen jääkiekkojoukkue, joka pelasi kaudella 2013–2014 Suomen toiseksi korkeimmalla sarjatasolla Mestiksessä. Joukkue luopui kauden jälkeen Mestis-paikastaan taloudellisten syiden vuoksi. Seura vaihtoi KJT Miehet-nimeksi ja aloitti III-divisioonassa pelaamisen kaudella 2014–2015.
Jääkiekkotoiminnan Keravalla aloitti Keravan Pallokerho 1960-luvulla. Myöhemmin lajille perustettiin oma yhdistys Keravan Kiekko ja toimintaa jatkoi vuonna 1979 perustettu Kerava Shakers. Shakers pelasi parhaimmillaan kolmanneksi ylimmällä sarjatasolla II-divisioonassa vuoteen 1995 asti. Kaudeksi 1995-1996 uusi omistaja vaihtoi uuden edustusnimeksi Helsinki Lightning, mutta ei menesty toivotulla tavalla ja lopetti toimintansa talousongelmien takia. Keravalle perustettiin uusi seura vuonna 1996, Sherwood Playboys, josta erkani HC Keravaksi nimetty edustusjoukkue vuonna 2004. Sherwood Playboys jatkaa toimintaansa keskittyen ikämieskiekkoon. Nykyisin käytössä oleva nimi HC Keski-Uusimaa otettiin käyttöön vuonna 2008, mutta nimi aiheutti ongelmia ja nimi lyhennettiin HCK.
Keväällä 2012 HCK sijoittui Mestis-karsinnoissa toiseksi ja nousi Mestikseen kaudeksi 2012–2013. HCK:n toiminnasta tehty tosi-tv -sarja "Unelmana mestis" esitettiin URHOtv:llä talvella 2012. Se sai jatkoa seuraavalla kaudella näytetystä "Unelmana playoff"-sarjasta.
Ensimmäinen kausi Mestiksessä päättyi lopulta karsintasarjaan, jossa joukkue säilytti sarjapaikkansa. 12.4.2013 uutisoitiin kaupasta jossa HCK:n taustayhtiön osake-enemmistö on siirtynyt Enska Mäntylän haltuun.
Toinen kausi Mestiksessä sujui paremmin. HCK sijoittui kaudella 2013–2014 runkosarjassa neljänneksi ja sai kotiedun pudotuspeleihin. Puolivälierissä se hävisi kuitenkin Hokille suoraan otteluvoitoin 0–4. HCK luopuu lopulta Mestis-paikan talousongelmien vuoksi ja kahden vuoden Mestis unelma päättyi siihen.
HC Keski-Uusimaan logoon on haettu mallia NHL-seura New York Rangersilta.
Armin Assinger
Armin Assinger (s. 7. kesäkuuta 1964 Graz, Itävalta) on itävaltalainen uransa lopettanut alppihiihtäjä.
Assinger sijoittui Lillehammerin talviolympialaisissa vuonna 1994, supersuurpujottelussa yhdenneksitoista ja syöksylaskussa viidenneksitoista. 1993 alppihiihdon maailmanmestaruuskilpailuissa Japanin Moriokassa, Assinger sijoittui syöksylaskun neljänneksitoista. Alppihiihdon maailmancupissa Assinger laski neljään osakilpailuvoittoon ja yhteensä kymmeneen palkintokorokepaikkaan. Hän sijoittui kokonaiskilpailussa kymmenenneksi kaudella 1992–1993. Assinger lopetti maailmancup-uransa kauden 1994–1995 jälkeen, mutta laski muutamassa pienemmässä kilpailussa aina vuoteen 1998 saakka, kunnes lopetti lopullisesti uransa.
Assinger on ollut naimisissa vuodesta 1994 lähtien ja hänellä on kaksi lasta. Hän juontaa nykyisin Itävallan Haluatko miljonääriksi? -tietokilpailua (Die Millionenshow).